text: [{"text_idx": "#000001", "text": "Granskarar fra\u0301 Fiskaaling a\u0301 ra\u0301\u00f0stevnu um reinsifisk"}, {"text_idx": "#000003", "text": "Fyrr i\u0301 vikuni lutto\u0301ku Sandra Ljo\u0301sa\u0301 \u00d8ster\u00f8 og Kirstin Eliasen fra\u0301 Fiskaaling a\u0301 ra\u0301\u00f0stevnu um reinsifisk i\u0301 Stord i\u0301 Norra. Hetta er ein a\u0301rlig ra\u0301\u00f0stevna fyri \u00f8ll, i\u00f0 ny\u0301ta og arbei\u00f0a vi\u00f0 reinsifiskum."}, {"text_idx": "#000004", "text": "Reinsifiskur er eitt felags heiti fyri ymisk fiskasl\u00f8g, i\u00f0 eta lu\u0301s av fiski. I\u0301 F\u00f8royum ny\u0301ta vit einans rognkelsi sum reinsifisk."}, {"text_idx": "#000005", "text": "Ra\u0301\u00f0stevnan byrja\u00f0i vi\u00f0 framl\u00f8gum fra\u0301 veterina granskingarstovninum og veterinera myndugleikanum i\u0301 Norra. Veterin\u00e6rinstituttet leg\u00f0i a\u0301rligu fiskaheilsufra\u0301grei\u00f0ingina fram, sum ly\u0301sir a\u0301ri\u00f0, i\u00f0 fo\u0301r i\u0301 mun til fiskaheilsu og sju\u0301kur. Mattilsynet leg\u00f0i fram um trupulleikarnar, i\u00f0 eru vi\u00f0 v\u00e6lfer\u00f0 hja\u0301 reinsifiski, og hvat i\u00f0 krevst, fyri at halda a\u0301fram vi\u00f0 at ny\u0301ta reinsifiskar. Si\u0301\u00f0ani vo\u0301ru fleiri a\u0301hugaverdar framl\u00f8gur fra\u0301 vinnu og granskingarstovnum."}, {"text_idx": "#000006", "text": "Umbo\u00f0 fra\u0301 Fiskaaling vo\u0301ru bo\u00f0in vi\u00f0 at halda framl\u00f8gu um rognkelsist\u00f8\u00f0una i\u0301 F\u00f8royum. Hetta er i\u0301 sambandi vi\u00f0 eina norska verk\u00e6tlan, i\u00f0 hevur til endama\u0301ls at deila vitan um reinsifisk millum nor\u00f0anlond."}, {"text_idx": "#000007", "text": "Sandra Ljo\u0301sa\u0301 \u00d8ster\u00f8, granskari a\u0301 Fiskaaling, hev\u00f0i framl\u00f8gu a\u0301 ra\u0301\u00f0stevnuni, har i\u00f0 hon greiddi fra\u0301 teimum royndum vit hava vi\u00f0 rognkelsum i\u0301 F\u00f8royum. Hon greiddi millum anna\u00f0 fra\u0301 u\u0301rslitum fra\u0301 rognkelsikanningum, sum Fiskaaling hevur gj\u00f8rt a\u0301 alibru\u0301kum fra\u0301 2015-2020. Sandra greiddi fra\u0301 hvussu vit byrja\u00f0u at ny\u0301ta rognkelsi i\u0301 F\u00f8royum, hvussu no\u0301gvar lu\u0301s tey eta, hvussu umra\u0301\u00f0andi ta\u00f0 er at ny\u0301ta tey r\u00e6tt, og hv\u00f8rjar h\u00f8vu\u00f0savbjo\u0301\u00f0ingarnar eru vi\u00f0 rognkelsum i\u0301 F\u00f8royum."}, {"text_idx": "#000012", "text": "Minni vei\u00f0a av nor\u00f0havssild og makreli men meira av svartkjafti"}, {"text_idx": "#000013", "text": "Sto\u0301r pelagisk fyrit\u00f8ka m\u00f8guliga til F\u00f8roya"}]